ΓΡΑΠΤΗ ΕΡΩΤΗΣΗ E-3875/00

υποβολή: Ria Oomen-Ruijten (PPE-DE) προς την Επιτροπή

(8 Δεκεμβρίου 2000)

Θέμα: Ευρωπαϊκή στρατηγική καταπολέμησης της νόσου των λεγεωναρίων

Νέες γνώσεις όσον αφορά τις διαστάσεις και τους κινδύνους που συνεπάγεται η νόσος των λεγεωναρίων στην Ευρώπη καθιστούν επείγουσα την καθιέρωση διαφανούς και αυστηρής ευρωπαϊκής στρατηγικής για την καταπολέμηση της νόσου αυτής. Εκτός από τις γνωστές περιπτώσεις διάδοσης του βακτηριδίου της νόσου των λεγεωναρίων στην Ολλανδία (Bovenkarspel), στο Βέλγιο (Kapellen) και στην Γαλλία (Στρασβούργο), κατά το φετινό φθινόπωρο έγινε γνωστό ότι σε ορισμένα ευρωπαϊκά ξενοδοχεία (μεταξύ άλλων και στην Ισπανία και την Ελλάδα) έχει διαπιστωθεί αυξημένος κίνδυνος μόλυνσης από το εν λόγω βακτηρίδιο. Κατά την τελευταία πενταετία 12 000 περίπου τουρίστες στην Ευρώπη έχουν μολυνθεί. Από αυτούς 10 % κατ' εκτίμηση (1 200 ασθενείς) έχασαν τη ζωή τους εξαιτίας της νόσου αυτής (πηγή: εφημερίδα NRC Handelsblad της 26.09.00). Η ομάδα εργασίας εμπειρογνωμόνων που ασχολείται στην Ευρώπη με το εν λόγω πρόβλημα EGWLI (European Working Group for Legionella Infections) παρακολουθεί τις επιδημίες της νόσου των λεγεωναρίων εντός της Ευρωπαϊκής Κοινότητας. Η ομάδα εργασίας αυτή ανταλλάσσει εδώ και δέκα χρόνια στοιχεία σχετικά με τα ξενοδοχεία, διαμερίσματα και κάμπινγκ που παρουσιάζουν αυξημένο κίνδυνο μόλυνσης με το βακτηρίδιο της νόσου των λεγεωναρίων. Λόγω της ενδεχόμενης εμπορικής ζημίας, οι νοτιοευρωπαϊκές χώρες επέτυχαν από την EGWLI τη μη κοινοποίηση των ονομασιών των ενδιαφερομένων εγκαταστάσεων.

Ως συνέπεια πληροφορίες εξαιρετικά σημαντικές για τη δημόσιαγεία συγκαλύπτονται σε ευρωπαϊκό επίπεδο. Οι καταναλωτές δεν ενημερώνονται ή δεν ενημερώνονται επαρκώς για τους κινδύνους που διατρέχουν στο μέρος που περνούν τις διακοπές τους.

1. Μπορεί η Επιτροπή να διευκρινίσει με ποιον τρόπο είναι σε θέση να διασφαλίζει τη δημόσιαγεία όταν συγκαλύπτονται σημαντικές πληροφορίες (ονόματα των ξενοδοχειακών εγκαταστάσεων όπουφίσταται αυξημένος κίνδυνος μόλυνσης με το βακτηρίδιο της νόσου των λεγεωναρίων);

2. Ποια είναι η άποψη της Επιτροπής όσον αφορά την ανάγκη να διατυπωθεί πολιτική δήλωση σε ευρωπαϊκό επίπεδο, προκειμένου να βελτιωθεί η διαφάνεια ως προς πληροφορίες που είναι σημαντικές για την επίτευξηψηλού επιπέδου προστασίας της δημόσιαςγείας;

3. Με ποιον τρόπο και πότε προβλέπει η Επιτροπή, σε συνεργασία με εμπειρογνώμονες από τα κράτη μέλη, να επιτύχει την πρόληψη και τον έλεγχο της νόσου των λεγεωναρίων;

Απάντηση του κ. Byrne εξ ονόματος της Επιτροπής

(2 Φεβρουαρίου 2001)

Η κ. βουλευτής παραπέμπεται στην κοινή απάντηση που δόθηκε στα γραπτά ερωτήματα P-3211/00 του κ. De Roo, E-3233/00 της κ. Plooij-Van Gorsel και P-3239/00 της κ. Corbey.

Τα στοιχεία που παρείχε το σύστημα εποπτείας της ευρωπαϊκής ομάδας εργασίας για τη νόσο των λεγεωναρίων (EWGLI) και τα οποία αναφέρονται στην ολλανδική εφημερίδα, αποτελούν ανακριβή συμπεράσματα από πληροφορίες που διατίθενται στον ιστοχώρο της ομάδας EWGLI στο Διαδίκτυο. Ο πραγματικός αριθμός των κρουσμάτων της νόσου των λεγεωναρίων που συνδέονται με τα ταξίδια, τον οποίο έχει επιβεβαιώσει το σύστημα εποπτείας EWGLI, ανέρχεται στο ένα δέκατο του αριθμού που αναφέρεται στο ερώτημα. Οι σωστές πληροφορίες διατίθενται στην ηλεκτρονική διεύθυνση http://www.ewgli.org/.

Η Επιτροπή συζήτησε τα θέματα της διάδοσης των πληροφοριών, της πρόληψης και του ελέγχου της νόσου των λεγεωναρίων κατά τη συνεδρίαση της επιτροπής του κοινοτικού δικτύου το οποίο συστάθηκε με την απόφαση 2119/98/ΕΚ του Ευρωπαϊκού Κοινοβουλίου και του Συμβουλίου της 24ης Σεπτεμβρίου 1998 για τη δημιουργία δικτύου επιδημιολογικής παρακολούθησης και ελέγχου των μεταδοτικών ασθενειών στην Κοινότητα(1), το Δεκέμβριο του 2000. Η Επιτροπή προτείνει τη χάραξη ενημερωτικής πολιτικής όσον αφορά τη διαφάνεια και την εμπιστευτικότητα σε θέματα πληροφοριών για τη δημόσιαγεία, καθώς και τη συνέχιση του έργου της για την πρόληψη της νόσου των λεγεωναρίων στο πλαίσιο του κοινοτικού δικτύου και με τη βοήθεια εμπειρογνωμόνων από τα κράτη μέλη και την επιτροπή του δικτύου. Στις αρχές του 2001 θα συνεδριάσουν ομάδες εργασίας για τα δύο αυτά θέματα, ενώ τα αναγκαία επακόλουθα μέτρα θα διαμορφωθούν σύμφωνα με τις διαδικασίες που καθορίζονται στην απόφαση 2119/98/ΕΚ.

(1) ΕΕ L 268 της 3.10.1998.